Kvartalene Pollux, Castor, Apollo m.fl. på Lundgrens kart fra 1885. Her angis fremdeles en eldre kvartalsinndeling.
**Pollux-kvartalet** (svensk: **Kvarteret Pollux**) er et kvartal i Gamla stan i Stockholm. Kvartalet er omgitt av Österlånggatan i vest, Stora Hoparegränd i sør, Skeppsbron i øst og Skottgränd i nord. Området til det nåværende kvartalet Pollux kom til etter 1640-tallet, da den østlige bymuren ble revet og nye tomter ble anlagt på delvis gjenfylt land langs Skeppsbron.

Etymologi
---------

De fleste av kvartalene i Gamla stan er oppkalt etter begrep (hovedsakelig guder) fra gresk og romersk mytologi. *Pollux* var en av de to brødrene, Castor og Pollux. De var hjelpere og beskyttere av mennesker i nød. Som i mytologien har også *Pollux-kvartalet* sitt tvillingkvartal *Castor*, som ligger rett sør for *Pollux*.

Eiendommer i utvalg
-------------------

Kvartalet ble etablert i 1729, og var delt 13 eiendommer (Östra 75 til 87). Også på Lundgrens kart fra 1885 er det inntegnet disse 13 eiendommene, som er angitt med romertall (Pollux I-XIII). På et eiendomskart over Stockholm fra 1982 er kvartalet Pollux oppdelt i 11 eiendommer.

Fra venstre kvartalene "Pollux", "Bacchus" og "Diana"
*Källaren Stralsund*, med aner tilbake til 1500-tallet
### Pollux 1

Utdypende artikkel: Hobelinska huset

Mot Skeppsbron ligger *Pollux 1* med *Hobelinska huset*, bygget i 1670, sannsynligvis etter Nicodemus Tessin den eldres tegninger for kjøpmannen Johan Paul Hobelin. I 1767 ble det påbygget og omgjort for handelsmannen og jernhandleren Eric Osterman med en etasje etter tidens smak. Fasadetegningene fra 1767 er signert av ikke mindre enn byarkitekt Johan Eberhard Carlberg med følgende kommentar: *«Wid denna Gafvel-bÿggnad är intet något at påminna. J.E. Carlberg»*.

### Pollux 6

I *Pollux 6* med adresse Skottgränd 9 ligger *Källaren Stralsund*, en kro som kan dateres tilbake til 1502. De første kjellerhvelvene som etter hvert begynte å bli brukt som vinkjeller, ble sannsynligvis bygget en gang på 1300-tallet. Huset over ble bygd etterpå og inneholdt vinstue og herberge. De tidligste juridiske spor til eierforholdet går tilbake til begynnelsen av 1500-tallet. Tidligere tilbød bl.a. *Båtsman Hiertz enka* *«illegal utskänkning och galanta damer under nitton års tid»*.

### Pollux 7 og 8

*Pollux 7 og 8* er husene mot Österlånggatan. Detaljer i fasader, vinduer og beslag, tyder på at begge bygningene stammer fra 1700-tallet og tidligere. Fasadene ble dog gjort om på 1800-tallet. Huset Österlånggatan 23 (Pollux 8) var eid av jernvarehandleren Erik Eriksson Lund. Her hadde han sin handelsvirksomhet i årene 1647-1682. Fra byggeåret stammer også den tønnelignende gjennomgangen til Stora Hopares gränd, der eiendommen er sammenbygd med Österlånggatan 25. Huset ble delvis påbygd i 1849 og fikk da sitt nåværende utseende. Fasaden til Österlånggatan 21 (Pollux 7) ble endret i 1873.

### Pollux 11

Fra 1500-tallets andre halvdel finnes *Vindragarlagets hus* i *Pollux 11* på Stora Hoparegränd 6. Bygningen har beholdt sitt gamle husnummer fra 1747, som da var nr. 85 og er hugget inn over porten. Bygningen ble oppført mellom 1585 og 1602 og ble ombygd circa1640 og ble modernisert i 1747. Fra 1818 til 1930 ble andre etasje brukt som herberge av *Vindragarlaget*. Dette lokalet er blitt bevart uendret, og vises av Stockholms stadsmuseum. Relieffen over portalen viser *vindragarens* verktøy. Eiendommen ble kjøpt av Samfundet Sankt Eriks i 1923, det ble renovert i 1970 og siden 1992 har det status som historisk monument.

Bilder
------

* "Pollux 7 og 8" mot Österlånggatan"Pollux 7 og 8" mot Österlånggatan
* Buegang mot Store HoparegrändBuegang mot Store Hoparegränd
* Motiv over porten, Vindragarlagets husMotiv over porten, Vindragarlagets hus
* Husnummer og årstall i "Pollux 13"Husnummer og årstall i "Pollux 13"

Referanser
----------

1. ↑  «Enligt Stockholm Gamla stan». Arkivert fra originalen 3. juli 2010. Besøkt 5. juni 2016.
2. ↑  Ohlmarks (1953), side 436
3. ↑  Butiksfasader i Gamla stan.[*død lenke*]
4. ↑  Stockholmskällan/Pollux 11

Litteratur
----------

* Ohlmarks, Åke; Siöcrona, Vera; Wieselgren, Oscar (1953). *Boken om Gamla stan: en jubileumsskrift*. Stockholm: Förlagsaktiebolaget Boken. Libris: 1445167.

Eksterne lenker
---------------

* 

* (sv) Stockholmskällan har multimedia som gjelder Pollux-kvartalet

| * v
* d
* r
Kvartaler i Gamla stan |
| --- |
| Kvartaler A – M | 
* Achilles
* Acteon
* Æolus
* Aesculapius
* Aglaurus
* Ajax
* Alcmene
* Amphitryon
* Andromeda
* Apollo
* Argus
* Atlas
* Atomena
* Aurora
* Bacchus
* Bootes
* Cadmus
* Callisto
* Cassiopea
* Castor
* Cephalus
* Cepheus
* Cerberus
* Ceres
* Charon
* Cupido
* Cybele
* Cygnus
* Daedalus
* Deucalion
* Diana
* Echo
* Erisichton
* Europa och Europa mindre
* Eurydice
* Galatea
* Ganymedes
* Glaucus
* Gråmunkeholmen
* Helgeandsholmen
* Hippomenes
* Iason
* Icarus
* Iphigenia
* Iris
* Juno
* Latona
* Luna
* Marsyas
* Medea
* Medusa
* Mercurius
* Memnon
* Midas
* Milon
* Morpheus

 | Eldrer gateskilt i Cassiopea-kvartalet |
| Kvartaler N – V | 
* Narcissus
* Nemesis
* Neptunus
* Orpheus
* Palamedes
* Pan
* Pandora
* Parcas
* Pegasus
* Penelope
* Perseus
* Phaeton
* Phoebus
* Pluto
* Pomona större och Pomona mindre
* Pollux
* Prosperia
* Pygmalion
* Pyramus
* Pyreneus
* Python
* Rådstugan
* Strömsborg
* Tre Kronor
* Trivia
* Thisbe
* Tritonia
* Typhon
* Ulysses
* Venus

 |
| Se også | 
* Gamla stan
* Gater og torg i Gamla stan
* Byplanlegging i Gamla stan
* Stockholms bymurer
* Liste over kvartaler i Stockholm
* Stockholms historie

 |